钦定古今图书集成/历象汇编/庶征典/第017卷 > 《管窥辑要》 > 宋
## 钦定古今图书集成/历象汇编/庶征典/第017卷 > 《管窥辑要》 > 宋

### 太宗淳化三年天昼晦

按《宋史太宗本纪》。不载。　按《五行志》。淳化三年六月。
黑风昼晦

### 仁宗康定元年天昼晦

按《宋史仁宗本纪》不载。　按《五行志》。“康定元年。黑风
昼晦。”

### 神宗熙宁元年七月天鸣

按《宋史神宗本纪》。不载　按《五行志》，“熙宁元年七月
戊子夜，西南云间有声鸣。如风水相激，寖周四方。主
民劳兵革岁动。”

熙宁六年，天鸣。

按《宋史神宗本纪》。不载。　按《五行志》。“六年七月丙寅
夜。西北云间有声如磨物。主百姓劳。”

熙宁七年，天鸣。

按《宋史神宗本纪》不载。　按《五行志》：“七年七月庚子
夜，西北天鸣，主惊忧之事。”

### 高宗建炎三年六月久阴

按《宋史高宗本纪》：“建炎三年六月辛酉，以久阴，下诏
以四失罪己，一曰昧经邦之大略，二曰昧戡难之远
图，三曰无绥人之德，四曰失驭臣之柄。仍榜朝堂，遍
喻天下，使知朕悔过之意。”　按《五行志》：“六月，久阴。”

### 绍兴三年天阴晦

按《宋史高宗本纪》不载。　按《五行志》，三年，“自正月阴
晦，阳光不舒者四十馀日。”

绍兴五年，天晦。

按《宋史高宗本纪》。不载。　按《五行志》。五年七月。“刘豫
毁明堂。天地晦冥者累日。”

绍兴八年三月甲寅，昼晦。

按《宋史高宗本纪》。不载　按《五行志》云云。

绍兴十一年，天昼晦。

按《宋史高宗本纪》。不载。　按《五行志》。十一年三月“庚
申，金人居长安，昼晦。”

绍兴二十一年，天鸣。

按《宋史高宗本纪》。不载　按《五行志》。二十一年“八月
乙亥，天有声如雷，水响于东南，四日乃止。”

### 孝宗隆兴二年六月积阴弥月

按《宋史孝宗本纪》不载　按《五行志》云云。

### 光宗绍熙四年天变色

按《宋史光宗本纪》不载。　按《五行志》，绍熙四年十月
乙未，天有黄赤色，占曰：“是为天变，色先赤后黄。近黄
赤祥也。”

### 宁宗庆元二年二月巳卯昼暝四方昏塞

按《宋史宁宗本纪》不载　按《五行志》云云。

### 开禧元年六月壬寅天鸣有声

按：《宋史宁宗本纪》云云。

### 端宗景炎二年天尽赤

按：《宋史二王本纪》：“元至元十四年八月己巳，天尽赤。”